Kwo pa Acholi cake ki i pany ka wa i wii kidi rego
P’ Alinga Laber
Ento pany ticce ma pire tek aryo, mukwongo kit ma wii atir, en aye me odo odii wek obed yom me guro dek ajonga matye. Dek ajonga en aye dek m’odii pud pe iye.
Tic pa pany mukene en aye me curo cam ma mitte calo curo bel, kabir, gwana m’otwo, ki geya. Curo cam ma lubbe kit me yeko cung ki nyig gaa ma mite atiya kwede i anyim. Tic me bel pe gik i pany keken, ento cito i odero ka ma gilongo iye cuci kal nyo kabir, ka dong nyiggi olil, ci gitero wii ka rego ne me doko moko kwon amyena i dak kwon.
I Achloi, tic opoke kin anyira ki awobe ma gin ducu gimako ki kerogi wek otime maber. Tic pa anyira pol kare bedo i i ot nyo dyekal ma pire tek ka gwoko moyo ki gweni wek pe gucam cam ma tye. Amoya i ceng ka two.
Ento litino awobe ticgi me cito i olet, ka kwayo kwat. Ma pol kare gibedo kuno naka wa otyeno ka gidwogo ki ka kwat. Ma i yoo ka dwogogi, myero gukwoke ki yen wang oo me moko mac i otyeno, ma meno nyuto dogola ka ma litino gitye kwo iye.
mri_Latn eus_Latn dik_Latn luo_Latn luo_Latn luo_Latn